น้องสาวแนะนำมาว่าขนมจีนน้ำย้อยอร่อยเด็ดเลยเจ่ วันนี้มีโอกาสได้ผ่านมาก็เลยแวะดูสักหน่อยว่าจะอร่อยสมคำร่ำลือหรือไม่ พอมาถึงร้านก็เป็นร้านเล็กๆ ไม่ใหญ่โต แต่โต๊ะเต็มทุกโต๊ะ ต้องยืนรอโต๊ะว่างประมาณเกือบ 5 นาทีได้ พอนั่งได้สักพักก็มีคนมารับออเดอร์ สักพักขนมจีนก็ถูกลำเลียงมา ตอนแรกก็แปลกใจนะว่าเอ๊ะ ทำไมเค้าไม่ราดน้ำขนมจีนมาในจานให้เราเลย เค้าจะมีเส้นเปล่ามา 1 จาน น้ำซุป 1 ถ้วย (ก็คือน้ำขนมจีนสูตรเมืองแพร่ น้ำจะใสๆ เหมือนน้ำซุป )แล้วก็มีถ้วยพริกเล็กๆ 1ถ้วย เค้าเรียกว่าน้ำพริกขนมจีนน้ำย้อย ซึ่งเป็นสูตรเฉพาะของเค้า ซึ่งขอบอกว่าค่อนข้างจะเผ็ด แต่ก็ไม่มาก พอทานได้ค่ะ รสชาติพอเอาน้ำพริกคลุกเคล้ากับเส้นขนมจีน ตักใส่ปาก ตักน้ำซุปตาม คิดอยู่ในใจว่ามันจะอร่อยจริงเร้ออ 555 ประมาณนั้น คำแรก ที่ได้ลิ้มลอง เอ้อเฮอ มันอร่อยจริงๆ ค่ะ มันลงตัวมาก ถ้าใครที่ชอบกินกับผักเค้าจะมีผักลวกไว้คอยให้บริการด้วยค่ะ แต่พอดีว่าวันนี้เป็นวันหยุด คนก็เยอะบวกกับความหิวด้วยก็เลยบอกแม่ค้าว่าหนูไม่รับผักก็ได้ค่ะ :) สูตรเด็ดของเค้าก็อยู่ที่น้ำพริก น้ำซุปแล้วก็การทำเส้นขนมจีนสดๆ จานต่อจานเลยนะคะ เส้นเล็กน่ารับประทานเป็นอย่างยิ่ง นอกจากเมนูขนมจีนแล้วเค้ายังมีส้มตำไว้คอยบริการด้วยนะคะ และมีของหวานเฉาก๊วยชากังราว แล้วก็ลอดช่องไทย  เครื่องดื่มต่างๆค่ะ